recursal/SuperWikiNEXT-32B huggingface dataset:
**โทไก** (ญี่ปุ่น: 東海 地方; โรมาจิ: *Tōkai-chihō*) เป็นอนุภูมิภาคของญี่ปุ่น ตั้งอยู่บนชายฝั่งมหาสมุทรแปซิฟิกของเกาะฮนชู อยู่ในพื้นที่ทางตอนกลางของประเทศที่เรียกกันว่า ภาคชูบุ (ภาคกลาง) ชื่อ "โทไก" นั้นหมายถึง "ทะเลตะวันออก" มาจากคำว่า "โทไกโด" หรือถนนสายทะเลตะวันออก หนึ่งในเส้นทางการคมนาคมหลักของญี่ปุ่นในยุคเอโดะ ซึ่งปัจจุบัน อนุภูมิภาคโทไกนั้นประกอบไปด้วยจังหวัดชิซูโอกะ จังหวัดไอจิ จังหวัดกิฟุ และจังหวัดมิเอะ

เมืองที่ใหญ่ที่สุดในภูมิภาคนี้คือนาโงยะ และอาณาเขตของเมืองนาโงยะและปริมณฑลที่เชื่อมต่อกันกลายเป็นมหานครก็กินพื้นที่ขนาดใหญ่และมีเศรษฐกิจใหญ่เป็นอันดับสามของญี่ปุ่น นอกจากนี้แล้วเศรษฐกิจของเมืองนาโงยะยังส่งผลไปถึงเมืองต่าง ๆ ในสามจังหวัดโดยรอบ คือ ไอจิ กิฟุ และมิเอะ ซึ่งบางทีก็จะถูกเรียกว่า **ภาคชูเกียว**

โทไกจัดได้ว่าเป็นเขตอุตสาหกรรมที่สำคัญที่สุดแห่งหนึ่งของญี่ปุ่น มีประชากรอาศัยอยู่อย่างหนาแน่น และมีเศรษฐกิจที่พึ่งพิงกับภาคอุตสาหกรรมเป็นหลัก

อนุภูมิภาคโทไกเคยประสบกับภัยแผ่นดินไหวขนาดใหญ่หลายครั้งในอดีต และจากงานวิจัยของคิโย โมงิพบว่ามีความเป็นไปได้ที่ภูมิภาคนี้จะประสบกับเหตุแผ่นดินไหวขนาด 8.0 ขึ้นไปในอนาคตอันใกล้ เมืองนาโงยะ ชิซูโอกะ และเมืองใหญ่อื่น ๆ อาจจะได้รับผลกระทบอย่างหนัก โดยอาจจะเป็นภัยพิบัติที่ร้ายแรงที่สุดอันหนึ่งของโลก ดังนั้นรัฐบาลญี่ปุ่นจึงได้กำหนดให้ภูมิภาคนี้เป็นเขตเผ้าระวังในปี ค.ศ. 1970 และเปลี่ยนเป็นเขตเฝ้าระวังพิเศษในปี ค.ศ. 1974

อ้างอิง
-------

1. ↑  Two grave issues concerning the expected Tokai Earthquake เก็บถาวร 2017-09-14 ที่ เวย์แบ็กแมชชีน Kiyoo Mogi, *Earth Planets Space*, Vol. 56 (No. 8), pp. li-lxvi, published 2004, accessed 2011-03-11

| * ด
* ค
* ก
ญี่ปุ่น ภูมิภาค เขตมหานครและจังหวัดของประเทศญี่ปุ่น |
| --- |
| ภูมิภาค | 
* ฮกไกโด
* โทโฮกุ
* คันโต
	+ หมู่เกาะนัมโป
* ชูบุ
	+ โฮกูริกุ
	+ โคชินเอ็ตสึ
	+ ชินเอ็ตสึ
	+ โทไก
* คันไซ
* ชูโงกุ
	+ ซันอิง
	+ ซันโย
* ชิโกกุ
* คีวชู
	+ คีวชูเหนือ
	+ คีวชูใต้
	+ หมู่เกาะรีวกีว

 |  |
| เขตมหานคร | 
* โตเกียว
* เคฮันชิง
* ชูเกียว
* ฟูกูโอกะ-คิตะกีวชู
* ชิซูโอกะ-ฮามามัตสึ
* ซัปโปโระ
* เซ็นได
* ฮิโรชิมะ
* อุตสึโนมิยะ
* โอกายามะ
* คูมาโมโตะ
* นีงาตะ
* คาโงชิมะ
* มัตสึยามะ

 |
| จังหวัด | 

|  |  |
| --- | --- |
| ฮกไกโด | 
* ฮกไกโด

 |
| โทโฮกุ | 
* อาโอโมริ
* อิวาเตะ
* มิยางิ
* อากิตะ
* ยามางาตะ
* ฟูกูชิมะ

 |
| คันโต | 
* อิบารากิ
* โทจิงิ
* กุมมะ
* ไซตามะ
* ชิบะ
* โตเกียว
* คานางาวะ

 |
| ชูบุ | 
* นีงาตะ
* โทยามะ
* อิชิกาวะ
* ฟูกูอิ
* ยามานาชิ
* นางาโนะ
* กิฟุ
* ชิซูโอกะ
* ไอจิ

 |
| คันไซ | 
* มิเอะ
* ชิงะ
* เคียวโตะ
* โอซากะ
* เฮียวโงะ
* นาระ
* วากายามะ

 |
| ชูโงกุ | 
* ทตโตริ
* ชิมาเนะ
* โอกายามะ
* ฮิโรชิมะ
* ยามางูจิ

 |
| ชิโกกุ | 
* โทกูชิมะ
* คางาวะ
* เอฮิเมะ
* โคจิ

 |
| คีวชู | 
* ฟูกูโอกะ
* ซางะ
* นางาซากิ
* คูมาโมโตะ
* โออิตะ
* มิยาซากิ
* คาโงชิมะ
* โอกินาวะ

 |

 |
**ชุมาทิ** (กันนาดา: ಜುಮಾದಿ) เป็นเทพเจ้ากะเทยหรือมีทั้งสองเพศรวมกัน ทรงมีลักษณะความเป็นเพศชายและเพศหญิงรวมกัน หรือไม่แสดงออกทางเพศตามแบบแผนในศาสนาฮินดูโดยพระองค์ทรงพระพักตร์เป็นเพศชายแต่ทรงมีปทุมถันอย่างเช่นเพศหญิง และพระองค์มักได้การอัญเชิญเข้าทรงจากบรรดาม้าทรงของรัฐกรณาฏกะในอินเดียภาคใต้

กำลังแก้ไข ชุมาทิ
พระองค์เป็นเทพจำพวกในคติท้องถิ่นฮินดูที่ได้รับการสักการะบูชาในแถบ พุตโกฬ (Buta Kola) ในรัฐกรณาฏกะในอินเดียภาคใต้ และถูกรวมรวมกับศาสนาฮินดูตามคติพหุเทวนิยมในฐานะอวตารกำลังของพระอรรธนารีศวร โดยทั่วไปชุมาทิถือเป็นเทพยดาอันชนในแถบนี้อัญเชิญมาแต่แห่งสรวงสวรรค์ที่เสด็จลงมายังภูมิภาคตูลูนาฑู (Tulunadu) เพื่ออุปถัมป์ค้ำจุนเกื้อหนุนนแก่บรรดาชนทั้งหลาย

ตำนานต่างๆ ที่แพร่หลายในภูมิภาคนี้กล่าวถึงเทพปกรณัมต่างๆของพระองค์และการก่อตั้งลัทธิของตนท่ามกลางชุมชนพุนต์ (Bunt community)ที่มีอิทธิพล ลัทธิของเทพองค์นี้ได้รับการเชิดชูยิ่งขึ้นจากการบูชาที่ได้รับจากราชวงศ์โจว์ตา (Chowta) ของมูทพิทริ (Moodabidri) โดยได้รับการสถาปนาเซ่นสรวงและรับการประดิษฐานภายในเทวาลัยของพระราชวังโจวตรอารามเน (Chowtara Aramane Palace)

ดูเพิ่ม
-------

* เทพบรรพชนในศาสนาฮินดู
* มเหสักข์ในศาสนาฮินดู
* เทพารักษ์
* นางไม้

อ้างอิง
-------

1. ↑
2. ↑
3. ↑  Kamila, Raviprasad. "Kantheri Jumadi pad-dana in English". The Hindu. สืบค้นเมื่อ 5 October 2017.
4. ↑  Brückner, Heidrun (2009). *On an Auspicious Day, at Dawn: Studies in Tulu Culture and Oral Literature*. Otto Harrassowitz Verlag. p. 67. ISBN 978-3-447-05916-9. สืบค้นเมื่อ 2011-12-29.

คอมมอนส์ มีภาพและสื่อเกี่ยวกับ:  
**จูมาฑี**
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**สัตว์ร้ายแห่งมาลาวี** (อังกฤษ: Malawi terror beast) เป็นชื่อสัตว์ป่าที่ไม่ทราบอัตลักษณ์ ซึ่งฆ่าคนไปอย่างน้อยสามคน และทำร้ายคนอีกสิบหกคนบาดเจ็บสาหัส ใน ค.ศ. 2003 ณ ใจเมืองโดวา หนึ่งร้อยกิโลเมตรจากจังหวัดลีลองวี ประเทศมาลาวี

สามคนที่ตายเป็นหญิงชราสองคนและทารกอายุสามปีอีกหนึ่งคน โดยสัตว์ร้ายขบกระบาล แล้วกินเครื่องในและอวัยวะสืบพันธุ์ของเหยื่อทั้งสาม ผู้ที่รอดชีวิตมาได้ต้องทุพพลภาพสาหัส บางคนเสียแขนและขาทั้งสอง หรือกระทั่งดวงตาหรือหูทั้งสองก็มี หญิงคนหนึ่งซึ่งรอดชีวิตถูกสัตว์ร้ายแหวะปากและจมูก ด้วยเหตุการณ์นี้ ชาวบ้านอย่างน้อยสี่พันคนเทครัวไปจากหมู่บ้านสี่แห่ง แล้วพากันไปหลบอยู่ที่ศาลากลาง

จักษุพยานปากหนึ่งรายงานว่า สัตว์ร้ายตัวนี้มีอัตลักษณ์คล้ายกับตัวที่ฆ่าคนไปห้าคน กุดแขนขาคนไปอีกยี่สิบคน และถูกเจ้าพนักงานตำรวจยิงตายไปเมื่อปีก่อน เจ้าพนักงานสัตว์ป่าคาดว่าสัตว์ร้ายนี้คงเป็นหมาในซึ่งติดเชื้อกลัวน้ำ แต่ชาวบ้านว่าสัตว์ร้ายนั้นตัวใหญ่กว่าหมาในที่ว่า บางคนเชื่อว่าสัตว์ร้ายตัวนี้เป็นหนึ่งในฝูงที่พวกเขาเคยล่าสังหารไปและวกกลับมาแก้แค้น

อ้างอิง
-------

1. 1 2 3  BBC NEWS | World | Africa | Malawians flee 'terror beast'
**วัดเทพพล** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร

ประวัติ
-------

วัดเทพพลอาจเรียกว่า **วัดใหม่** **วัดใหม่บางพรม** หรือ **วัดใหม่เทพพล** จากข้อมูลของกรมการศาสนาระบุว่าสร้างในปี พ.ศ. 2108 (สมัยกรุงศรีอยุธยาตอนต้น) แต่อีกข้อมูลหนึ่ง ในปี พ.ศ. 2513 พบแผ่นไม้มีจารึกระบุปี พ.ศ. 2306 พออ่านได้ว่านายแสงกับนางฉิม สร้างพระพุทธรูปและก่อเจดีย์ (ปัจจุบันเข้าใจว่าจารึกนี้สูญหาย) แต่เดิมเคยมีเจดีย์ทรงมอญองค์ใหญ่ แต่ถูกรื้อคงเหลือแต่ใบเสมาดินเผา 

ในสมัยพระครูวิศิษฎ์บุญญาคม (บุญมา จันทูปโม) เป็นเจ้าอาวาส มีการก่อสร้างเขื่อนริมคลองลัดวัดใหม่และทำกำแพงล้อมรอบวัด สร้างสะพานข้ามคลองด้านหลังวัด ประชาชนได้ช่วยกันบริจาคซื้อที่ดินเพิ่มอีก 3 ไร่เศษ ซึ่งเป็นที่ก่อสร้างอุโบสถหลังใหม่และศาลาการเปรียญในปัจจุบัน มีการหล่อหลวงพ่อใหญ่และดำเนินการนำไฟฟ้าเข้ามาในวัด ต่อมาในสมัยพระครูสิทธิธรรมโสภณ (สุเทพ ภูริปญฺโญ) เป็นเจ้าอาวาส ได้ย้ายกุฏิสงฆ์ที่มีอยู่เดิมไปปลูกขึ้นใหม่ สร้างศาลาการเปรียญสองชั้น หอสวดมนต์ วิหารหลวงพ่อใหญ่ วิหารหลวงพ่อปาน หอระฆัง มณฑป ศาลาอเนกประสงค์ เมรุ ซุ้มประตูทางเข้าวัด กำแพงด้านหน้าวัด อุโบถหลังปัจจุบัน และวิหารหลวงปู่เทพโลกอุดร วัดได้รับพระราชทานวิสุงคามสีมาครั้งหลังเมื่อวันที่ 9 มกราคม พ.ศ. 2547

อาคารเสนาสนะ
------------

พระอุโบสถหลังใหม่มีหน้าบันเป็นลายธรรมจักร ภายในมีภาพจิตรกรรมฝาผนังแสดงวิถีชีวิต ประเพณี และการละเล่นต่าง ๆ ภายในประดิษฐานพระประธาน นามว่า *พระพุทธพักตร์มุนีเทพพล* เป็นพระพุทธรูปปางมารวิชัย พระวิหารซึ่งแต่เดิมคืออุโบสถหลังเก่า มีลักษณะทรงไทย หน้าบันด้านหน้าเป็นพระพุทธรูปปางสมาธิ ด้านหลังเป็นตราสัญลักษณ์งานพระราชพิธีเฉลิมพระชนมพรรษา 6 รอบของพระบาทสมเด็จพระมหาภูมิพลอดุลยเดชมหาราช บรมนาถบพิตร

อาคารเสนาสนะอื่น ๆ ได้แก่ พระเจดีย์ศรีเทพพลสร้างในปี พ.ศ. 2559 ศาลาหลวงปู่เทพโลกอุดร ภายในประดิษฐานองค์หลวงปู่เทพโลกอุดร ภายนอกมีอนุสาวรีย์สมเด็จพระเจ้าตากสินมหาราช มณฑปหลวงพ่อโสธรหลวงปู่เจียมอดีตเจ้าอาวาส วิหารหลวงพ่อใหญ่ วิหารหลวงปู่ปาน และศาลาการเปรียญ

งานประเพณี
----------

งานประจำปีจะมีในช่วงตรุษไทย ราวเดือนมีนาคมถึงเมษายน (ก่อนสงกรานต์ 3 วัน)

รายนามเจ้าอาวาส
---------------

* หลวงปู่รื่น
* หลวงปู่ทุม
* หลวงปู่แปล่ง
* หลวงปู่เจียม
* พระอาจารย์เปรื่อง
* พระอาจารย์บุญมา
* พระอาจารย์สุเทพ
* พระครูวินัยธรยศดนัย อภิเสฏโฐ (เจ้าอาวาสปัจจุบัน)

อ้างอิง
-------

1. ↑  กรรณิการ์ สุธีรัตนาภิรมย์. "กรุงธนบุรีในสมัยอยุธยาถึงต้นรัตนโกสินทร์" (PDF). มหาวิทยาลัยศิลปากร. p. 247.
2. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-10-26.
**วัดเดชานุสรณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยายชา อำเภอสามพราน จังหวัดนครปฐม

วัดเดชานุสรณ์สร้างขึ้นเมื่อปี พ.ศ. 2349 ในสมัยพระบาทสมเด็จพระพุทธยอดฟ้าจุฬาโลกมหาราช โดยชาวจีนเจ้าของโรงหีบอ้อยเก่าชื่อ หลงจู๊เน่า แต่บางท่านก็เล่าว่าสร้างขึ้นในระยะใกล้เคียงกับวัดสรรเพชญ ซึ่งสร้างโดยตาเพชร โดยยายชาได้สร้างวัดนี้หลังตาเพชรไม่นาน วัดจึงได้ชื่อว่า **วัดยายชา** ต่อมาสมเด็จพระมหาสมณเจ้า กรมพระยาวชิรญาณวโรรส ได้เปลี่ยนชื่อของวัดมาเป็น "วัดเดชานุสรณ์" วัดเดชานุสรณ์ได้รับพระราชทานวิสุงคามสีมาเมื่อปี พ.ศ. 2471

สิ่งที่สำคัญของวัดได้แก่ พระประธานภายในอุโบสถสร้างด้วยศิลา สันนิษฐานว่าเป็นพระพุทธรูปสมัยอู่ทอง นอกจากนี้วัดยังมี *เรือนราชฤดี* ซึ่งแต่เดิมเป็นพระตำหนักราชฤดี ในสมเด็จพระนางเจ้าอินทรศักดิศจี พระวรราชชายา ในพระบาทสมเด็จพระมงกุฎเกล้าเจ้าอยู่หัว หลักฐานเหล่านี้ได้บันทึกไว้ในหนังสือทางประวัติศาสตร์ชื่อ *วัฒนธรรมสามพราน* ในอดีตวัดเดชานุสรณ์มีพระเถระที่มีชื่อเสียงได้แก่ พระครูสาครคุณาธาร (หมุด ติสฺสวงฺโส) อดีตเจ้าอาวาสรูปที่ 5 ปัจจุบันมีพระครูอดุลพัฒนาภรณ์ (ประเทือง จารุมโย) เป็นเจ้าอาวาส

อ้างอิง
-------

1. ↑  "วัดเดชานุสรณ์". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "วัดเดชานุสรณ์". ศูนย์ข้อมูลกลางทางวัฒนธรรม.
**วัดเตาอิฐ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองท่าลาด ในตำบลบางคา อำเภอราชสาส์น จังหวัดฉะเชิงเทรา

วัดเตาอิฐ หรือ **วัดญาณรังสี** ตั้งวัดเมื่อ พ.ศ. 2415 ได้รับพระราชทานวิสุงคามสีมาเมื่อ พ.ศ. 2419 ซึ่งมีขุนรักษาผลาผล (ยิ้ม) กำนันตำบลบางคาเป็นผู้มอบที่ดินถวายเพื่อสร้างวัดและพระครูญาณรังสีมุนีวงศ์ (แทน) เจ้าคณะจังหวัดฉะเชิงเทราเป็นผู้ดำเนินการสร้างวัด เหตุที่ชื่อวัดเตาอิฐเพราะตั้งอยู่ที่หมู่บ้านเตาอิฐ

วัดเตาอิฐมีต้นโพธิ์ที่มีใบสีขาวอายุราว 100 ปี ขนาดใหญ่มากกว่า 4 คนโอบ สูงเกือบ 30 เมตร ซึ่งเป็นหนึ่งในคำขวัญของอำเภอราชสาส์น คือ "อำเภอราชสาส์น ตำนานเมืองเก่า ใบโพธ์สีขาว ข้าวหอมมะลิ" มีเจดีย์โบราณ ที่มีอายุเก่าแก่เชื่อว่ามีอายุมานานกว่า 100 ปี เจดีย์มีความแปลกที่มีปล้องไฉนเป็นบัว องค์บัลลังก์เพรียวและฐานทรงกลมเป็นชั้น รวมถึงมีโรงเรียนเก่า ชื่อโรงเรียนวัดเตาอิฐ (เลิกกิจการไปแล้ว) ที่มักใช้เป็นสถานที่ถ่ายทำภาพยนตร์แนวสยองขวัญ นอกจากนั้นยังมีรูปปั้นหลวงพ่อสะอาด พระศักดิ์สิทธิ์ที่ชาวบ้านเคารพบูชานับถือ

อ้างอิง
-------

1. ↑  "วัดเตาอิฐ". สำนักงานพระพุทธศาสนาแห่งชาติ.
2. ↑  "แหล่งเรียนรู้วัฒนธรรมอำเภอราชสาส์น 2".
3. ↑  "พบต้นโพธิ์สีขาว ที่ฉะเชิงเทรา". เนชั่นทีวี.
4. ↑  "พาชมต้นโพธิ์สีขาว เจดีย์โบราณอายุกว่า 100 ปี ที่วัดเตาอิฐ ฉะเชิงเทรา".
5. ↑  "วัดเตาอิฐ". กระทรวงการท่องเที่ยวและกีฬา.
**วัดเทพพลประดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงคุก อำเภอเมืองหนองคาย จังหวัดหนองคาย มีเนื้อที่ 16 ไร่ 2 งาน 56 ตารางวา และที่ธรณีสงฆ์อีก 1 แปลง เนื้อที่ 13 ตารางวา

วัดเทพพลประดิษฐาราม เดิมชื่อ **วัดสิริเทพพล** หรือ **วัดทุ่ง** ตั้งอยู่ในพื้นที่เวียงคุก ซึ่งเป็นเมืองโบราณที่พบหลักฐานการอยู่อาศัยมาตั้งแต่สมัยทวารวดี เขมร และล้านช้าง ประวัติเมื่อสมัยสร้างเมืองเวียงคุกกล่าวว่า สร้างตั้งแต่ครั้งสมัยพระเจ้าอนุรุทธราช แห่งเมืองเวียงจันทน์ ต่อมาหมื่นกางโฮง เจ้าเมืองเวียงคุกได้บูรณปฏิสังขรณ์และหลังจากเมืองเวียงคุกถูกยุบเป็นหมู่บ้านก็ไม่ได้มีการบูรณะอีกจน พ.ศ. 2460 ที่บูรณะวัดขึ้นใหม่เป็น "วัดเทพพลประดิษฐาราม" ส่วนชาวบ้านเรียก "วัดทุ่ง" ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553

วัดมีพระธาตุเจดีย์ 2 องค์ มีรูปทรงคล้ายคลึงกันและตั้งอยูใกล้เคียง รูปลักษณะ สี่เหลี่ยม ย่อมุมไม้สิบสอง และยังมีใบเสมาหิน ซึ่งเป็นเสาหลักเมือง มีความเชื่อว่า เป็นหลักชัยของเมืองเวียงคุกในปัจจุบัน

วิหาร ศิลปะล้านนาล้านช้าง สร้างเมื่อ พ.ศ.2556 เป็นอาคารก่ออิฐถือปูนขนาดใหญ่ โครงหลังคาทำด้วยไม้ ภายในประดิษฐานพระประธานองค์ใหญ่ รอบวิหารประดับประติมากรรมเศียรพญานาคศิลปะขอมโบราณ และอุโบสถศิลปะโดยทั่วไปเป็นแบบผสมระหว่างภาคกลางกับท้องถิ่น เป็นอาคารก่ออิฐถือปูนยกพื้น ผังรูปสี่เหลี่ยมผืนผ้า มีบันไดขึ้นลงอยู่ด้านหน้าหรือด้านทิศตะวันออก ตัวลำยองและทวยสลักด้วยไม้ ภายในประดิษฐานพระพุทธรูปปางมารวิชัย ศิลปะพื้นเมืองล้านช้าง

อ้างอิง
-------

1. ↑  "วัดเทพพลประดิษฐาราม". ฐานข้อมูลทางด้านศิลปกรรม และ สถาปัตยกรรมพื้นถิ่น ด้านพุทธศิลป์ในภาคอีสาน.
2. ↑  "วัดเทพพลประดิษฐาราม". สำนักงานพระพุทธศาสนาแห่งชาติ.
3. ↑  "วัดเทพพลประดิษฐาราม". กระทรวงการท่องเที่ยวและกีฬา.
4. ↑  "วัดเทพพลประดิษฐาราม". ฐานข้อมูลแหล่งโบราณคดีที่สำคัญในประเทศไทย.
ภาพถ่ายเรดาร์ช่องเปิดสังเคราะห์บริเวณหุบเขามรณะ ผสมสีด้วยการโพลาไรซ์
**การรับรู้จากระยะไกล** (อังกฤษ: remote sensing) เป็นการได้มาซึ่งข้อมูลเกี่ยวกับวัตถุหรือปรากฏการณ์โดยปราศจากการสัมผัสทางกายภาพกับวัตถุหรือปรากฏการณ์นั้นๆ โดยตรง การรับรู้จากระยะไกลถูกนำมาใช้ในหลายสาขาโดยเฉพาะในสาขาภูมิศาสตร์ การสำรวจรังวัดที่ดินและวิทยาศาสตร์โลก เช่น อุทกวิทยา นิเวศวิทยา สมุทรศาสตร์ วิทยาธารน้ำแข็ง และธรณีวิทยา รวมถึงด้านการทหาร การสืบราชการลับ การค้า เศรษฐกิจ การวางแผน และการใช้งานด้านมนุษยธรรม 

ในปัจจุบันการรับรู้จากระยะไกลโดยทั่วไปหมายถึงการใช้เทคโนโลยีการรับรู้ทางอากาศในการตรวจสอบและจำแนกประเภทวัตถุบนโลกทั้งบนพื้นผิว มหาสมุทร และชั้นบรรยากาศของโลกด้วยหลักของการกระจายของคลื่น เช่น คลื่นแม่เหล็กไฟฟ้า ซึ่งอาจแบ่งประเภทออกเป็นเป็นการรับรู้ระยะไกลแบบใช้พลังงานในตัวเอง (active remote sensing) เมื่ออากาศยานหรือดาวเทียมมีการปล่อยสัญญาณด้วยตัวเอง หรือการรับรู้ระยะไกลแบบไม่ใช้พลังงานในตัวเอง (passive remote sensing) โดยได้รับข้อมูลจากการสะท้อนของพลังงานอื่น ๆ เช่น แสงอาทิตย์

อ้างอิง
-------

1. ↑  Giacomo Capizzi, Grazia Lo Sciuto, Marcin Wozniak, Robertas Damasevicius:A Clustering Based System for Automated Oil Spill Detection by Satellite Remote Sensing, ICAISC (2) 2016: 613-623
2. ↑  Schowengerdt, Robert A. (2007). *Remote sensing: models and methods for image processing* (3rd ed.). Academic Press. p. 2. ISBN 978-0-12-369407-2.
3. ↑  Schott, John Robert (2007). *Remote sensing: the image chain approach* (2nd ed.). Oxford University Press. p. 1. ISBN 978-0-19-517817-3.
4. ↑  
Guo, Huadong; Huang, Qingni; Li, Xinwu; Sun, Zhongchang; Zhang, Ying (2013). "Spatiotemporal analysis of urban environment based on the vegetation–impervious surface–soil model" (Full text article available). *Journal of Applied Remote Sensing*. **8**: 084597. Bibcode:2014JARS....8.4597G. doi:10.1117/1.JRS.8.084597.
5. ↑  Liu, Jian Guo & Mason, Philippa J. (2009). *Essential Image Processing for GIS and Remote Sensing*. Wiley-Blackwell. p. 4. ISBN 978-0-470-51032-2.[*ลิงก์เสีย*]
**วัดสระบัวแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองเม็ก อำเภอหนองสองห้อง จังหวัดขอนแก่น

วัดสระบัวแก้วตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2475 สิมสร้างโดยพระครูวิบูลย์พัฒนานุยุต (หลวงปู่ผุย) เจ้าอาวาส ท่านได้สร้างสิมบกหลังนี้ขึ้น โดยนำรูปแบบมาจากสิมวัดบ้านยาง ตำบลบัวมาศ อำเภอบรบือ จังหวัดมหาสารคาม ในการสร้างสิมหลังนี้ทางวัดได้ขุดสระเอาดินไปสร้างสิม ปัจจุบันจึงกลายเป็นสระบัวขนาดใหญ่ จึงได้เรียกชื่อวัดว่า "วัดสระบัวแก้ว"

สิมมีลักษณะสิมทึบแบบพื้นบ้านอีสานมีขนาด 3 ห้อง ตั้งบนฐานประทักษิณสูงจากพื้นประมาณ 50 เซนติเมตร มีประตูด้านหน้าด้านเดียว ผนังด้านข้างเจาะช่องหน้าต่างสี่เหลี่ยมขนาดเล็กที่สองห้องแรก ผนังห้องที่ 3 ก่อทึบราวบันไดทำรูปสิงห์หมอบ 1 คู่ และรูปผู้ชายนั่งห้อยขาอีก 1 คู่ ด้านหน้าสิงห์บานประตูทำเป็นกระจังไม้ประดับเหนือกรอบประตูเขียนภาพฮูปแต้มทั้งผนังด้านในด้านนอก ด้านนอกเขียนเรื่องพระลักษมณ์พระรามหรือพระรามชาดกฉบับลาวและภาพนรกภูมิผนังด้านในเขียนเรื่องพุทธประวัติและสินไซซึ่งเป็นวรรณกรรมพื้นบ้านที่นิยมเขียนเป็นฮูปแต้ม ทางวัดได้ถมดินจนเสมอกับฐานประทักษิณและหลังจากได้รับการอนุรักษ์เมื่อ พ.ศ. 2542 ได้ปูพื้นลานประทักษิณด้วยกระเบื้องดินเผา ปัจจุบันใบเสมารอบสิมโผล่ยอดขึ้นมาเพียงเล็กน้อยเนื่องจากถูกถมพื้นไปมา

อ้างอิง
-------

1. ↑  "สิมวัดสระบัวแก้ว จังหวัดขอนแก่น". กลุ่มเผยแพร่และประชาสัมพันธ์.
2. ↑  "วัดสระบัวแก้ว". ศูนย์ศิลปวัฒนธรรม มหาวิทยาลัยขอนแก่น.
3. ↑  "วัดสระบัวแก้ว". การท่องเที่ยวแห่งประเทศไทย (ททท.).
**จุดคอนซายคลิก** (อังกฤษ: Concyclic Points) หรือ **โคซายคลิก** (อังกฤษ: Cocyclic Points) เป็นคำเรียกชุดของจุดทางเรขาคณิต ซึ่งประกอบอยู่ในวงกลม ทุกจุดคอนซายคลิกจะมีระยะห่างจากศูนย์กลางของวงกลมเท่ากัน จุดสามจุดบนระนาบที่ไม่ตกลงบนเส้นตรงทั้งหมดคือ คอนซายคลิก และอาจมีอย่างน้อยสี่จุดในระนาบนั้นที่ไม่จำเป็นต้องเป็น คอนซายคลิก

เส้นตั้งฉากที่จุดแบ่งครึ่งของคอร์ดตัดกันที่จุดศูนย์กลาง

เส้นแบ่งครึ่งมุม
----------------

โดยทั่วไป วงกลมที่มีจุดศูนย์กลาง O ที่มีจจุด P และ Q บนเส้นรอบวง ดังนั้น OP และ OQ จึงมีระยะทางเท่ากัน ดังนั้น O ต้องอยู่บนเส้นตั้งฉากของจุดกึ่งกลางของส่วนของเส้นตรง PQ สำหรับ n จุดที่แตกต่างกันมีเส้นตั้งฉากที่จุดกึ่งกลาง{\displaystyle {\frac {n(n-1)}{2}}} เส้น และเงื่อนไขคือจะเส้นตั้งฉากเหล่านั้นตัดกันที่จุดศูนย์กลาง O

รูปหลายเหลี่ยมแนบวงกลม
----------------------

### รูปสามเหลี่ยม

จุดยอดของสามเหลี่ยมทุกรูปภายในวงกลม (ด้วยเหตุนี้ผู้เขียนบางคนจึงกำหนด "concyclic" เฉพาะในบริบทของจุดสี่จุดขึ้นไปในวงกลม) วงกลมที่มีจุดยอดของรูปสามเหลี่ยมเรียกว่า **วงกลมที่ถูกจำกัดขอบเขตโดยรูปสามเหลี่ยม** ชุดของจุดอื่น ๆ ที่กำหนดจากรูปสามเหลี่ยมนั้นมีหลายรูปแบบเช่นกัน โดยมีวงกลมที่ต่างกัน

รัศมีของวงกลมที่อยู่ในชุดของจุดนั้นสามารถหาได้โดยโดย กำหนดรัศมีของวงกลมที่ล้อมรอบสามเหลี่ยมใด ๆ ที่มีจุดยอดสามจุดใด ๆ หากระยะทางในแนวดิ่งของสามคู่ของสามจุดคือ a, b และ c แล้วรัศมีของวงกลมจะเป็น

{\displaystyle {\displaystyle R={\sqrt {\frac {a^{2}b^{2}c^{2}}{(a+b+c)(-a+b+c)(a-b+c)(A+BC)}}}.}}

สมการของวงกลมล้อมรอบรูปสามเหลี่ยม ค่าของความยาวของรัศมีและพิกัดของศูนย์กลางของวงกลมในแง่ของพิกัดคาร์ทีเซียนของจุดยอดจะได้จากสมการนี้

### รูปสี่เหลี่ยม

รูปสี่เหลี่ยมด้านขนาน ABCD ที่มีจุดยอด concyclic เรียกว่ารูปสี่เหลี่ยมแนบวงกลม จะเกิดขึ้นถ้าหาก {\displaystyle {\displaystyle \angle CAD=\angle CBD}} ซึ่งเป็นความจริงถ้าหากว่ามุมตรงข้ามในรูปสี่เหลี่ยมรวมกันได้ 180 องศา  รูปสี่เหลี่ยมแนบวงกลมนี้มีด้านต่อเนื่องกันคือ a, b, c, d และ ครึ่งหนึ่งของความยาวรอบรูป = (a + b + c + d) / 2 ซึ่งถูกเส้นรอบวงกำหนดโดย

{\displaystyle {\displaystyle R={\frac {1}{4}}{\sqrt {\frac {(ab+cd)(ac+bd)(ad+bc)}{(s-a)(s-b)(s-c)(s-d)}}}}}

โดยทฤษฎีของปโตเลมีถ้ารูปสี่เหลี่ยมขนมเปียกปูนจะถูกกำหนดโดยระยะทางคู่ระหว่างสี่จุดยอด A, B, C และ D ตามลำดับแล้วมันจะเป็นวงกลม

อ้างอิง
-------

1. ↑  Libeskind, Shlomo (2008), Euclidean and Transformational Geometry: A Deductive Inquiry, Jones & Bartlett Learning, p. 21, ISBN 9780763743666/
2. ↑  Elliott, John (1902), Elementary Geometry, Swan Sonnenschein & co. p. 126.
3. ↑  Pedoe, Dan (1997), Circles: A Mathematical View, MAA Spectrum (2nd ed.), Cambridge University Press, p. xxii, ISBN 9780883855188.
**วัดสลักเพชร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะช้างใต้ อำเภอเกาะช้าง จังหวัดตราด ที่ดินตั้งวัดมีเนื้อที่ 7 ไร่ มีที่ธรณีสงฆ์ จำนวน 4 แปลง เนื้อที่ 11 ไร่

วัดสลักเพชรตั้งเมื่อ พ.ศ. 2449 มีชาวบ้านช่วยกันสร้างที่พักสงฆ์ขึ้นมาที่บ้านนาใน แต่เนื่องจากพื้นที่นั้นมีลมพัดแรงมากจนเป็นเหตุให้หลังคาอาคารเสียหาย และขาดแคลนน้ำดื่มด้วย จึงได้ย้ายมาสร้างตรงกลางหมุ่บ้านโดยมี คุณเชื่อม พันธ์เพ็ญ บริจาคที่ดินริมทะเลบนพื้นที่ราว 2 ไร่เศษ ต่อมาในสมัย อาจารย์พิมพ์ ได้เริ่มสร้างอุโบสถ มี คุณพื้น สลักเพชร เป็นผู้บริจาคทรัพย์ และได้ตั้งเป็นวัดเมื่อ พ.ศ. 2449 ใช้ชื่อวัดตามสกุลผู้บริจาคทรัพย์ ได้รับพระราชทานวิสุงคามสีมาเมื่อ พ.ศ. 2467 เขตวิสุงคามสีมา กว้าง 13 เมตร ?ยาว 20 เมตร ปัจจุบัน การศึกษาได้เปิดสอนโรงเรียนพระปริยัติธรรมแผนกธรรม ภายในวัดมีนพิพิธภัณฑ์ ที่ได้รวบรวมวัตถุ ของใช้ สมัยโบราณและมีการจัดนิทรรศการเหตุการณ์ยุทธนาวีเกาะช้างเมื่อ 17 มกราคม พ.ศ. 2484 ไว้ด้วย ภายในพิพิธภัณธ์มีภาพฝาผนังเป็นเรื่องราวการเสด็จประพาสต้นของรัชกาลที่ 5 มาที่เกาะช้าง

อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 16 เมตร สร้างเมื่อ พ.ศ. 2440 อุโบสถหลังใหม่ภายในประดิษฐานพระพุทธชินราชจำลอง ศาลาการเปรียญ ศาลาบำเพ็ญกุศล ปูชนียยวัตถุ มีพระพุทธรูปปางสมาธิ *หลวงพ่อเพชร* ขนาดหน้าตัก กว้าง 65 เซนติเมตร สูง 113 เซนติเมตร เนื้อสำริดศิลปะรัตนโกสินทร์

อ้างอิง
-------

1. ↑  "พิพิธภัณฑ์พื้นบ้านตำบลเกาะช้างใต้". ศูนย์ข้อมูลกลางทางวัฒนธรรม.
2. ↑  "วัดสลักเพชร เกาะช้าง ไหว้พระ วัดสวย จังหวัดตราด แวะชม พิพิธภัณฑ์ของเก่า ร.5".
**นิกายแทโก** (ฮันกึล: 태고종, ฮันจา: 太古宗) เป็นหนึ่งใน 2 คณะนิกายพุทธศาสนาในเกาหลีใต้ จัดเป็นสายหนึ่งของนิกายฉาน หรือนิกายซอน (เซ็น) สืบเนื่องจากแต่เดิมนั้นเกาหลีมีเพียงคณะนิกายเดียว แต่หลังตกเป็นอาณานิคมญี่ปุ่นแล้ว พุทธบริษัทญี่ปุ่นได้นำส่งเสริมแกมบังคับให้คณะสงฆ์เกาหลีแต่งงานมีครอบครัว ตามธรรมเนียมปฏิบัติของคณะสงฆ์ญี่ปุ่น ในช่วงเวลา 30 ปีที่ตกเป็นอาณานิคม มีทั้งฝ่ายคล้อยตาม และฝ่ายต่อต้าน ทำให้ในทางปฏิบัติคณะสงฆ์เกาหลีแยกเป็น 2 คณะ คือคณะที่รักษาพรหมจรรย์ และคณะที่ไม่รักษาพรหมจรรย์ 

เมื่อเกาหลีใต้ได้เอกราชแล้ว ประธานาธิบดี อี ซึง-มัน จึงออกกฎหมายแยกคณะสงฆ์ชัดเจนในทางนิตินัย กลายเป็นนิกายโชเก และนิกายแทโก  คณะสงฆ์ทั้ง 2 ถือปราติโมกษ์ (หรือ "ปาฏิโมกข์" ในภาษาบาลี) ของนิกายธรรมคุปต์ ภิกษุมีสิกขาบท 250 ข้อ ถือศีลโพธิสัตว์ครุกาบัติ 10 ข้อ และลหุกาบัติ 48 ข้อ รวมเป็น 308 ข้อ เช่นเดียวกับภิกษุในจีนและเวียดนาม แต่คณะแทโกบางส่วนยังไม่ยอมสละธรรมเนียมญี่ปุ่น จึงบูชาปราติโมกษ์แต่มิได้ถือ หากไพล่ไปถือแต่ศีลโพธิสัตว์แทน จึงยังคงมีเหย้าเรือนเหมือนฆราวาส หากแต่โกนศีรษะและครองจีวรเหมือนบรรพชิต กระนั้นก็ตาม มีคณะแทโกสายเคร่งครัด ถือปราติโมกษ์เคร่งครัด รักษาพรหมจรรย์เหมือนคณะโชเก คิดเป็นสัดส่วน 40% อีก 60% ที่เหลือเป็นกึ่งฆราวาส กึ่งบรรพชิต

โดยคำสอนแล้วนิกายนี้เหมือนกับนิกายโชเก คือการสืบทอดการปฏิบัติแบบนิกายซอน นอกจากนี้ยังมีการสืบทอดพิธีกรรมแบบโบราณบางอย่างที่นิกายโชเกไม่มี เช่นพิธียองซานแจ (영산재) หรือการจำลองเหตุการณ์เมื่อครั้งที่พระพุทธเจ้าทรงแสดงสัทธรรมปุณฑรีกสูตร มีการประกอบดนตรี และการร่ายรำแบบโบราณ สมัยราชวงศ์โครยอ ถือเป็นมรดกที่แตะต้องมิได้ของชาติเกาหลีใต้ 

ลักษณะพิเศษอีกประการของนิกายแทโก คือครองสังฆาฏิสีแดง อันเป็นสีดั้งเดิมของคณะสงฆ์เกาหลีแต่โบราณ สืบทอดมาตั้งแต่สมัยท่านแทโก โพอู คณาจารย์นิกายซอนในสมัยราชวงศ์โครยอ ซึ่งนิกายแทโก ถือเป็นบูรพาจารย์ท่านสำคัญ

อ้างอิง
-------

1. ↑  Chanju Mun. Purification Buddhist Movement, 1954-62: The Recovery of Traditional Monasticism from Japanized Buddhism in South Korea. ใน Hsi Lai Journal of Humanistic Buddhism. Vol 8 (2007) หน้า 263
2. ↑  나무와종이, 한국의전통공예. 국립민속박물관. 2004. p. 323. Retrieved 8 April 2013.
3. ↑  "Yeongsanjae". Intangible Heritage List and Register. UNESCO. Retrieved 8 April 2013.
4. ↑  Chanju Mun. Purification Buddhist Movement, 1954-62: The Recovery of Traditional Monasticism from Japanized Buddhism in South Korea. ใน Hsi Lai Journal of Humanistic Buddhism. Vol 8 (2007)

บรรณานุกรม
----------

* Chanju Mun. Purification Buddhist Movement, 1954-62: The Recovery of Traditional Monasticism from Japanized Buddhism in South Korea. ใน Hsi Lai Journal of Humanistic Buddhism. Vol 8 (2007)
* Principles of the Taego Order เก็บถาวร 2015-03-31 ที่ เวย์แบ็กแมชชีน ใน Parameters of the Taego Order
* 나무와종이, 한국의전통공예. 국립민속박물관. 2004. p. 323. Retrieved 8 April 2013.
* "Yeongsanjae". \*Intangible Heritage List and Register. UNESCO. Retrieved 8 April 2013.
**วัดสระทะเล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระทะเล อำเภอพยุหะคีรี จังหวัดนครสวรรค์ มี่เนื้อที่ 60 ไร่ 1 งาน 78 ตารางวา มีเจ้าอาวาสรูปปัจจุบันคือ พระอธิการจำเนียร สิริธมโม

วัดสระทะเลตั้งวัดเมื่อ พ.ศ. 2357 ตั้งอยู่ที่หมู่บ้านสระทะเล เดิมชื่อหนองทะเล เพราะอยู่ข้างหนองน้ำ ต่อมาหลวงพ่อเทศได้เดินทางมาที่หมู่บ้านและขอตั้งวัดด้านทิศใต้ของหนองน้ำ และทำหนองน้ำให้เป็นสระเนื้อที่ประมาณ 20 ไร่ จึงเปลี่ยนชื่อจากหนองทะเลเป็นสระทะเล และได้ตั้งชื่อวัดตามนั้น วัดได้รับพระราชทานวิสุงคามสีมา พ.ศ. 2432

ปูชนียวัตถุที่สำคัญ คือ หลวงพ่อดำ วัดสระทะเล ชาวบ้านได้เห็นพระพุทธรูปองค์ใหญ่ดำทะมึนกลางป่ารกชัฎอยู่สามองค์ ซึ่งปัจจุบันเหลืออยู่เพียงองค์เดียว ชาวบ้านเรียกว่า *หลวงพ่อดำ* ไม่มีใครทราบความเป็นมาของวัดสระทะเลที่กลายมาเป็นวัดร้าง จนกระทั่งเมื่อ พ.ศ. 2498 กำนันพูน แก้วคง ได้ชักชวนชาวบ้านนำสังกะสีมามุงคลุมองค์พระเอาไว้ ต่อมาเริ่มมีผู้มีจิตศรัทธาได้ร่วมกันสร้างอาคารครอบองค์พระ และช่วยกันต่อเติมโดยรอบองค์พระเพื่อเป็นอาคารอเนกประสงค์ใช้ในกิจกรรมทางพุทธศาสนา จากการสันนิษฐานของกรมศิลปากรว่า หลวงพ่อดำน่าจะสร้างในสมัยสุโขทัย มีอายุประมาณ 700 ปีเศษ

วัดมีเกจิอาจารย์ คือหลวงพ่อเทศ ที่ชาวบ้านต่างให้ความเคารพนับถือเป็นอย่างมาก มีความเก่งด้านอาคมขลัง ทางน้ำมนต์ มีวาจาสิทธิ์ เชี่ยวชาญเรื่องวิปัสสนากรรมฐาน

อ้างอิง
-------

1. ↑  "วัดสระทะเล ตำบลสระทะเล อำเภอพยุหะคีรี จังหวัดนครสวรรค์". กศน. ตำบลสระทะเล.
2. ↑  "พุทธศาสนสถานหลวงพ่อดำ". การท่องเที่ยวแห่งประเทศไทย (ททท.).
3. ↑  "วัดสระทะเล (วัดหลวงพ่อดำ)". แหล่งศิลปกรรมอันควรอนุรักษ์ - สิ่งแวดล้อมศิลปกรรม.

คอมมอนส์ มีภาพและสื่อเกี่ยวกับ:  
**วัดสระทะเล**
**ชุมเห็ดเทศ** เป็นพรรณไม้พุ่มขนาดกลาง ลำต้นมีความสูง 2-3 เมตร ก้านใบนั้นยาว ในก้านหนึ่งนั้นจะมีใบแตกออกเป็น 2 ทาง มีลักษณะคล้ายใบมะยม แต่จะโตและยาวกว่าประมาณ 10-12 ซม. และกว้างประมาณ 3-6 ซม. 

ใบเป็นใบประกอบขนนก มีความยาวประมาณ 30-60 ซม. ใบย่อยจะเรียงกันเป็นคู่ ๆ 8-20 คู่ ลักษณะใบย่อยนั้นจะรูปขอบขนานแกมรูปรี โคนใบจะมน ตรงปลายใบของมันมนหรือเว้าเล็กน้อย ฐานใบนั้นจะมน และไม่เท่ากันทั้ง 2 ข้าง ขอบใบเรียบเป็นสีแดง ใบจะมีความกว้างประมาณ 5-7 ซม. และยาวประมาณ 5-15 ซม. ก้านใบย่อยสั้นมาก

ดอกจะออกเป็นช่อใหญ่ ตามง่ามใบใกล้ปลายกิ่ง มีความยาวประมาณ 20-50 ซม. ดอกจะเป็นสีเหลือง ดอกตูมนั้นคล้ายดอกข่า และเมื่อดอกบานจะเป็นสีเหลืองเข้ม กลีบรองกลีบดอกจะมีอยู่ 5 กลีบ เป็นรูปขอบขนาน สีเขียวตรงปลายของมันจะแหลม ส่วนก้านดอกนั้นจะสั้นและมีลายเส้นเห็นได้ชัด

เกสรตัวผู้จะมีอยู่ประมาณ 9-10 อัน แต่มีความยาวไม่เท่ากันอับเรณูเมื่อแก่จะมีรูเปิดที่ยอด ส่วนเกสรตัวเมียนั้นมีอยู่1อันผิวเกลี้ยง

ผลนั้นจะออกฝัก แต่ไม่มีขน ฝักเป็นรูปบรรทัด หนา มีความกว้างประมาณ 1.5-2 ซม. และยาวประมาณ 10-15 ซม. จะมีปีกอยู่ 4 ปีก มีความกว้างประมาณ 5-8 มม. และยาวประมาณ 7-10 มม.ผิวนอกนั้น จะขรุขระเป็นสีดำ

ขยายพันธุ์โดยการเพาะเมล็ด

ประโยชน์
--------

ใช้ทั้งต้น ต้นใบ ดอกฝัก เมล็ด ราก ใช้เป็นยา มีสรรพคุณดังนี้:

ทั้งต้นใช้ขับพยาธิในลำไส้ ถ่ายพิษตานทรง รักษาซาง โรคผิวหนัง ถ่ายเสมหะ รักษาฟกบวม รักษาริดสีดวง ดีซ่าน และฝี
ต้นใช้เป็นยารักษาคุดทะราด และกลากเกลื้อน รักษากษัยเส้น ขับพยาธิ และขับปัสสาวะ รักษาท้องผูก และทำให้หัวใจเป็นปกติ
ใบจะมีกลิ่นฉุน ต้มน้ำกินเป็นยาระบาย อมบ้วนปากและใช้เป็นยาฆ่าพยาธิตามผิวหนัง รักษากลากเกลื้อน ผิวหนังอักเสบเป็นผื่นคันเส้นประสาทอักเสบ รักษากษัยเส้น ขับปัสสาวะและรักษากระเพาะอาหารอักเสบ

อ้างอิง
-------

* อ้างอิงจาก 108 สมุนไพรไทย
**วัดสมุทรโคดม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมผักเบี้ย อำเภอบ้านแหลม จังหวัดเพชรบุรี

วัดสมุทรโคดมตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541

โบราณสถานที่สำคัญ คือ เจดีย์รายย่อมุมไม้สิบสองจำนวน 2 องค์ และเสมาหินทราย 2 กลุ่ม กลุ่มหนึ่งเป็นเสมาแบบเรียบตกแต่งด้วยเส้นโค้ง สภาพผุกร่อนมากมีที่สมบูรณ์เพียง 1 ชิ้น อีกกลุ่มเป็นเสมาหินทรายแดงขนาดเล็กสลักลวดลายจำนวน 6 ชิ้นลักษณะเป็นเสมาที่ส่วนบนกว้างยอดแหลม แล้วเรียวคอดลงไปเป็นเอวเสมาเป็นรูปตัวเหงา และตัดตรงลงไปเป็นขอบสี่เหลี่ยม (แท่น) ตัวเสมาสลักเป็นสันตรงกลางมีเส้นโค้งออกไปตามแนวขอบทั้งสองด้าน ทำให้เกิดรูปคล้ายปอดแฝด ส่วนบนตรงกลาง และตรงส่วนแนวสามเหลี่ยมที่ท้องเสมา สลักลายประจำยาม ที่ขอบแท่นสลักเป็นเส้นขอบลึกโดยรอบ

อ้างอิง
-------

1. ↑  "รายงานทะเบียนวัดจังหวัดเพชรบุรี".
2. ↑  "วัดสมุทรโคดม". ระบบภูมิสารสนเทศ แหล่งมรดกทางศิลปวัฒนธรรม.
3. ↑  "ข้อมูลโบราณสถานวัดสมุทรโคดม อำเภอบ้านแหลม จังหวัดเพชรบุรี" (PDF). สำนักศิลปากรที่ 1 ราชบุรี.

คอมมอนส์ มีภาพและสื่อเกี่ยวกับ:  
**วัดสมุทรโคดม**
**ปลาหิน** (อังกฤษ: Stonefishes) เป็นสกุลของปลาทะเลในสกุล *Synanceia* ในวงศ์ปลาหิน (Synanceiidae) อันดับปลาแมงป่อง (Scorpaeniformes)

มีรูปร่างโดยรวม คือ ลำตัวป้อมเกือบกลม หัวขนาดใหญ่ส่วนหัวมีหนามจำนวนมาก สีลำตัวคล้ำมีลายเลอะ ทำให้แลดูคล้ายก้อนหิน ลำตัวสากและมีหนามเล็ก ๆ หนังหนาและเป็นปุ่ม เกล็ดละเอียด บางชนิดไม่มีเกล็ด ครีบหลังยาว ครีบอกกว้าง มีก้านครีบแข็งขนาดใหญ่ที่ครีบหลัง ครีบอก และครีบท้อง ก้านครีบแข็งมีลักษณะเป็นหนาม ซึ่งก้านครีบนี้มีพิษร้ายแรงมาก โดยต่อมพิษของก้านครีบแข็งอยู่ใต้ชั้นผิวโดยอยู่รอบส่วนกลาง ส่วนปลายของก้านหนามหุ้มห่อด้วยเนื้อเยื่อ พิษจะถูกปล่อยออกเมื่อเยื่อหุ้มหนามฉีกขาด อันตรายเกิดจากการไปสัมผัสถูกก้านครีบแข็งบริเวณต่าง ๆ และหนามบริเวณหัว เนื่องจากปลาหินชอบอยู่นิ่ง ๆ ทำให้ดูคล้ายก้อนหิน อันเป็นที่มาของชื่อสามัญ หากไปสัมผัสหรือเหยียบได้ พิษมีความรุนแรงมากเมื่อถูกตำหรือบาดจะปวดและบวมทันที ความเจ็บปวดอาจอยู่นานหลายชั่วโมงหรือหลายวัน ในกรณีที่รับพิษจำนวนมากหรือแพ้ ผู้ได้รับพิษอาจมีอาการคอแห้ง ปวดเมื่อยตามข้อต่าง ๆ ซึม เพ้อ ไม่ได้สติ จนกระทั่งเสียชีวิตได้ในที่สุด โดยปลาหินถือว่าเป็นปลาจำพวกหนึ่งที่มีพิษร้ายแรงที่สุดในโลก

ปลาหิน เป็นปลาที่หากินอยู่ตามพื้นทะเล โดยกบดานอยู่กับพื้นนิ่ง ๆ เพื่อรอฮุบเหยื่อซึ่งเป็นอาหารไปทั้งคำ กระจายพันธุ์อยู่ทั่วไปในภาคพื้นอินโด-แปซิฟิก โดยอาจพบได้ในแหล่งน้ำกร่อย เช่น ปากแม่น้ำ หรือตามชายหาดเมื่อน้ำลด

การจำแนก
--------

แบ่งออกได้เป็น 6 ชนิด

* *Synanceia alula* Eschmeyer & Rama-Rao, 1973
* *Synanceia horrida* (Linnaeus, 1766) (ปลากะรังหัวโขน)
* *Synanceia nana* Eschmeyer & Rama-Rao, 1973  (ปลาหินทะเลแดง)
* *Synanceia platyrhyncha* Bleeker, 1874
* *Synanceia verrucosa* Bloch & Schneider, 1801 (ปลาหินออสเตรเลีย)

อ้างอิง
-------

1. 1 2 3  "*Synanceia*". ระบบข้อมูลการจำแนกพันธุ์แบบบูรณาการ. สืบค้นเมื่อ July 1, 2015.
2. ↑  Stonefish Envenomation, adventure medicine
3. ↑  หน้า 110-129, *Amphidromous story สุดยอดนักล่า ปลาสองน้ำ* คอลัมน์ Wild Ambition โดย ชวิน ตันพิทยคุปต์, กิตติพงษ์ จารุธาณินทร์, นันทวัฒน์ โชติสุวรรณ. นิตยสาร Aquarium Biz ปีที่ 3 ฉบับที่ 35: พฤษภาคม 2013
4. ↑  "Stone Fish". ยูทิวบ์. 18 April 2009. สืบค้นเมื่อ 1 July 2015.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Synanceia***

 ข้อมูลที่เกี่ยวข้องกับ Synanceia ที่วิกิสปีชีส์
**วัดสระน้ำส้ม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม วัดนี้เป็นสถานที่แห่งหนึ่งซึ่งผู้ศรัทธา เชื่อว่ามีความผูกพันข้องเกี่ยวกับพญานาค

วัดสระน้ำส้มเป็นวัดโบราณเก่าแก่ ไม่รู้ว่าใครเป็นผู้สร้างเอาไว้ จนเมื่อปี พ.ศ. 2532 นายสุทธิ นาคสมภพ คหบดีใจบุญ บุตร ธิดาและญาติพี่น้อง ร่วมกันถวายที่ดินให้บูรณะวัดและรับอุปถัมภ์วัด โดยนิมนต์ หลวงพ่อสมชาย ฐิตธัมโม จากวัดอุดมคงคาคีรีเขต อำเภอมัญจาคีรี จังหวัดขอนแก่น มาจำพรรษา 

ต่อมาในปี พ.ศ. 2535 หลวงพ่อสมชาย ได้ปลีกวิเวกปฏิบัติธรรมในป่าเขาแถบจังหวัดเพชรบูรณ์ พระปฐมคณาจารย์ เจ้าคณะจังหวัดนครปฐม-สุพรรณบุรี (ธรรมยุติ) ได้มีคำสั่งให้ พระครูปุญญาภินันท์ (หลวงพ่อบุญมี เตชปุญโญ) ไปเป็นเจ้าอาวาสแทน กระทั่งปี พ.ศ. 2543 คณะกรรมการวัดและชาวบ้านขออนุญาตปฏิสังขรณ์วัดและก่อสร้างถาวรวัตถุเพิ่มเติม เมื่อพระครูปุญญาภินันท์ มรณภาพเมื่อวันที่ 24 ธันวาคม พ.ศ. 2553 คณะสงฆ์จึงแต่งตั้ง พระอธิการวันชัย ปภัสสโร เป็นเจ้าอาวาสสืบต่อมาจนปัจจุบัน และได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559

อ้างอิง
-------

1. ↑  ก้อง กังฟู. "ปาฏิหาริย์...พญานาคราช มีปรากฏการณ์..เหนือธรรมชาติ". ไทยรัฐ.
2. ↑  "อิ่มบุญกุศลแรงสร้างโบสถ์วัดสระน้ำส้ม ขอพร 'เทพนาคราช' พลิกร้าย-ร่ำรวย". เดลินิวส์.
**นิค เซียนทอย** หรือ **นิค กุยยาโน** (อังกฤษ: Nick Caintoy) นักมวยสากลชาวฟิลิปปินส์ เกิดเมื่อ 21 ตุลาคม พ.ศ. 2512 สถิติการชก 45 ครั้ง ชนะ 19 (น็อค 11) เสมอ 4 แพ้ 22

ประวัติ
-------

เซียนทอยขึ้นชกมวยสากลครั้งแรกเมื่อ 29 เมษายน พ.ศ. 2532 ชนะน็อค แดนนี่ เอสลอบ ยก 3 จากนั้น ชกชนะเป็นส่วนใหญ่ โดยเคยชนะน็อค ลีโอ รามิเรซ ยก 5 เมื่อ พ.ศ. 2533 และชนะฟาล์ว โรแลนโด ทูยูกอน เมื่อ พ.ศ. 2537 เซียนทอยเดินทางมาชกในไทยครั้งแรกเมื่อ พ.ศ. 2538 แพ้น็อค สุรชัย แสงมรกต ยก 6 จากนั้นได้ชิงแชมป์โลกรุ่นจูเนียร์ฟลายเวท WBF เมื่อ 29 เมษายน พ.ศ. 2538 แพ้น็อค สายรุ้ง อ.สุวรรณศิลป์ ยก 9 หลังจากชิงแชมป์ไม่สำเร็จแล้ว เซียนทอยชกแพ้เป็นส่วนใหญ่ และยังเดินทางมาชกในไทยหลายครั้ง คือ พ.ศ. 2538 มาชกแพ้คะแนน ถ้ำเพชร เอ็ม 100 แพ้น็อค พรชัย ศิษย์พระพรหม ยก 5 ใน พ.ศ. 2539 มาชกแพ้คะแนน เอกวิทย์ สิงห์ชัชวาลย์ และแพ้น็อค พะเนียง พูนธรัตน์ ยก 1 เซียนทอยขึ้นชกแพ้น็อค จอห์น เมดิน่า ยก 4 เมื่อ พ.ศ. 2540 แล้วหยุดชกไปสองปี กลับมาชกอีกเมื่อ 22 ตุลาคม พ.ศ. 2542 แพ้น็อค โรเจอร์ กาลิเซีย ยก 2 จากนั้นก็ไม่ได้ขึ้นชกอีกเลย

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นจูเนียร์ฟลายเวท WBF เมื่อ 29 เมษายน 2538 แพ้น็อค สายรุ้ง อ.สุวรรณศิลป์ ยก 9 ที่ เพชรบุรี

อ้างอิง
-------


* สถิติการชก boxrec.com (อังกฤษ)
**ปลาอมไข่ตาแดง** (อังกฤษ: Spotted cardinalfish, Pajama cardinalfish, Pyjama cardinalfish; ชื่อวิทยาศาสตร์: *Sphaeramia nematoptera*) เป็นปลาทะเลขนาดเล็กชนิดหนึ่ง ในวงศ์ปลาอมไข่ (Apogonidae)

เป็นปลาที่มีขนาดโตเต็มที่ประมาณ 5-6 เซนติเมตร โดยปกติแล้วจะพบในทะเลอันดามัน แต่ไม่พบในน่านน้ำไทย พบได้ตั้งแต่ฟิจิ, ฟิลิปปิน, หมู่เกาะริวกิว จนถึงเกรตแบร์ริเออร์รีฟ

เป็นปลาที่ไม่สามารถแยกเพศได้เมื่อมองจากลักษณะภายนอก นอกจากตัวเมียจะมีขนาดใหญ่กว่าตัวผู้เล็กน้อย 

เป็นปลาที่มีความสวยงามอีกชนิดหนึ่ง จึงนิยมเลี้ยงเป็นปลาสวยงาม ปัจจุบันสามารถเพาะขยายพันธุ์ในที่เลี้ยงได้แล้ว แต่ปลาที่มีขายกันอยู่มักเป็นปลาที่ถูกจับมาจากแหล่งธรรมชาติในฟิลิปปินส์และอินโดนีเซีย เป็นปลาที่เมื่อเทียบกับปลาอมไข่ครีบยาว (*Pterapogon kauderni*) แล้ว ถือว่าเลี้ยงง่ายกว่ามาก เพราะราคาถูก และสามารถกินอาหารสำเร็จรูปได้แทบทุกตัว โดยเมื่อลูกปลาฟักออกจากไข่แล้ว พ่อปลาจะคายลูกออกจากปากทันที ลูกปลาแรกฟักจะมีชีวิตเหมือนแพลงก์ตอน และจะเริ่มกินอาหารได้เมื่อมีอายุเข้าวันที่ 2-3 วัน โดยกินโรติเฟอร์ในช่วงแรก

อ้างอิง
-------

1. ↑  นันทวัฒน์ โชติสุวรรณ, *ปลาทะเลสวยงาม ที่เพาะพันธุ์ได้ ในประเทศไทย* คอลัมน์ Blue Planet หน้า 138 นิตยสาร Aquarium Biz ปีที่ 2 ฉบับที่ 21: มีนาคม 2012

แหล่งข้อมูลอื่น
---------------

* รูปเพิ่มเติม

 ข้อมูลที่เกี่ยวข้องกับ Sphaeramia nematoptera ที่วิกิสปีชีส์


คอมมอนส์ มีภาพและสื่อเกี่ยวกับ:  
**ปลาอมไข่ตาแดง**
**วัดสระกำแพงใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพง อำเภออุทุมพรพิสัย จังหวัดศรีสะเกษ เนื้อที่วัดทั้งสิ้น 16 ไร่ 63 ตารางวา

วัดสระกำแพงใหญ่ตั้งวัดเมื่อ พ.ศ. 2368 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 ภายในวัดมีปราสาทหินวัดสระกำแพงใหญ่ สร้างด้วยหินศิลาแลงรูปสี่เหลี่ยมผืนผ้า กว้าง 60 เมตร ยาว 80 เมตร ภายในบริเวณกำแพงเป็นที่ตั้งปราสาท 6 หลัง สร้างในสมัยพระเจ้าชัยวรมันที่ 7

วัดมีเกจิอาจารย์คือ พระมงคลวุฒ (เครื่อง สุภทฺโท) ท่านได้พัฒนาวัดให้เจริญก้าวหน้า สิ่งก่อสร้างภายในวัด ได้แก่ กุฏิ วิหาร ศาลาการเปรียญ เมรุเผาศพ กำแพงวัด ซุ้มประตู และสิ่งอื่น ๆ สร้างขึ้นในสมัยเจ้าอาวาสรูปนี้ทั้งสิ้น

ปูชนียวัตถุที่สำคัญ คือ พระพุทธรูปปางนาคปรกสร้างด้วยหินเขียวสวย ศิลปะเขมรแบบบาปวน อายุมากกว่า 1,000 กว่าปี มีขนาดหน้าตักกว้าง 57 เซนติเมตร สูง 71 เซนติเมตร หรือความสูงทั้งหมดจากขนาดนาคถึงเศียรนาค 134 เซนติเมตร ประทับนั่งขัดสมธิเหนือขนาดนาค 3 ชั้น นาคมีทั้งหมด 7 เศียร ขุดพบที่ฐานปราสาทองค์ที่ 1 เมื่อ พ.ศ. 2492

อ้างอิง
-------

1. ↑  "วัดสระกำแพงใหญ่". สำนักงานพระพุทธศาสนาแห่งชาติ.
2. ↑  "หลวงปู่เครื่อง สุภัทโท". สำนักงานจังหวัดศรีสะเกษ. คลังข้อมูลเก่าเก็บจากแหล่งเดิมเมื่อ 2014-04-07. สืบค้นเมื่อ 2022-05-04.
3. ↑  "วัดสระกำแพงใหญ่".

คอมมอนส์ มีภาพและสื่อเกี่ยวกับ:  
**วัดสระกำแพงใหญ่**
**ปลาอะโรวาน่าออสเตรเลียจุด** หรือ **ปลาตะพัดออสเตรเลียจุด** (อังกฤษ: Spotted arowana, Dawson river salmon; ชื่อวิทยาศาสตร์: *Scleropages leichardti*) ปลาน้ำจืดชนิดหนึ่ง ในวงศ์ปลาตะพัด (Osteoglossidae) มีรูปร่างใกล้เคียงปลาตะพัด (*S. formosus*) ที่พบในภูมิภาคเอเชียตะวันออกเฉียงใต้มากที่สุด แต่มีเกล็ดขนาดเล็กกว่า ลักษณะลำตัวยาวเรียวกว่าปลาตะพัดชนิดอื่น ๆ อย่างเห็นได้ชัด บริเวณสันหลังตรง ลำตัวบริเวณด้านหลังและด้านข้างลำตัวเป็นสีน้ำตาล หรือน้ำตาลอมเขียว หรือเหลืองอมเขียว บริเวณส่วนท้องสีจางกว่าลำตัว มีเกล็ดตามเส้นข้างตัว 35 เกล็ด มีจุดสีส้มอมแดงหรือชมพู สะท้อนแสงบนเกล็ดแต่ละเกล็ดจำนวน 1-2 จุด ยิ่งโดยเฉพาะในปลาที่โตเต็มที่จะเห็นได้ชัดเจน อันเป็นที่มาของชื่อ ครีบมีขนาดเล็กกว่าปลาตะพัด ครีบหลังและครีบก้นสีส้ม ขอบครีบทั้งสองมีแถบสีน้ำตาลดำ ครีบก้นยาวกว่าครีบหลังเล็กน้อยมีก้านครีบ 31 ก้าน ครีบหลังมีก้านครีบ 20 ก้าน หัวมีลักษณะกลมป้านและสั้นกว่าปลาตะพัด หนวดทั้งคู่ม้วนงอเข้าหาหัว ปลาในวัยเล็กไม่มีจุดสีแดงดังกล่าวและมีสีลำตัวออกเงินแวววาว

โตเต็มที่ประมาณ 90 เซนติเมตร พบในภาคตะวันออกและเหนือของประเทศออสเตรเลีย บริเวณรัฐควีนส์แลนด์และนอร์เทิร์นเทร์ริทอรี นอกจากนี้ยังพบในประเทศอินโดนีเซียบริเวณอิเรียนจายาและเกาะนิวกินี ด้วย โดยชื่อวิทยาศาสตร์ *leichardti* ตั้งขึ้นเพื่อเป็นเกียรติแก่ ลูดวิก ลิชฮาร์ท นักสำรวจธรรมชาติชาวปรัสเซีย ที่ค้นพบปลาชนิดนี้ โดยสถานที่ค้นพบครั้งแรก คือ แม่น้ำเบอดีกิน

ปัจจุบันมีสถานภาพเป็นปลาที่ขึ้นบัญชีหมายเลข 1 (Appendix I) ตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) เป็นปลาที่พบได้ยากในธรรมชาติ แต่สามารถเพาะขยายพันธุ์ในที่เลี้ยงได้แล้ว นิยมเลี้ยงเป็นปลาตู้สวยงาม แต่ไม่ค่อยได้รับความนิยมนัก จึงจัดเป็นปลาหายากในแวดวงปลาตู้ ทำให้มีราคาซื้อขายค่อนข้างสูง ซึ่งปลาตะพัดชนิดนี้มีนิสัยขี้ตกใจมากที่สุดในบรรดาปลาตะพัดทั้งหมด

มีชื่อเรียกในภาษาพื้นถิ่นว่า **บารามุนดี** (Barramundi) หรือ **ซาราโตก้า** (Saratoga)

ดูเพิ่ม
-------

* ปลาอะโรวาน่าออสเตรเลีย

อ้างอิง
-------

1. ↑  Pusey, Brad; Kennard, Mark J.; Arthington, Angela H. "Freshwater Fishes of North-eastern Australia" (PDF) (1): 60. `{{cite journal}}`: Cite journal ต้องการ `|journal=` (help)

* "Scleropages leichardti". ระบบข้อมูลการจำแนกพันธุ์แบบบูรณาการ. สืบค้นเมื่อ 19 March 2006.
* Froese, Rainer and Pauly, Daniel, eds. (2006). "*Scleropages leichardti*" in FishBase. 2 2006 version.
* Dawes, John; Chuan, Lim Lian; Cheong, Leslie, บ.ก. (1999). *Dragon Fish, The*. Havant, England: Kingdom Books England. ISBN 1-85279-100-4.
* หนังสือคู่มือเลี้ยงปลาอะโรวาน่า โดย สุรศักดิ์ วงศ์กิตติเวชสกุล (พ.ศ. 2540) ISBN 974-86869-5-7

แหล่งข้อมูลอื่น
---------------

* ข้อมูลปลาตะพัดออสเตรเลียจุด

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q174075
* Wikispecies: Scleropages leichardti
* BOLD: 503550
* EoL: 213432
* FishBase: 7537
* GBIF: 2402237
* iNaturalist: 188360
* IRMNG: 11178068
* ITIS: 649801
* IUCN: 20035
* NCBI: 113542
* WoRMS: 1020321

 |
**น้ำตกศิลาเพชร** อยู่ในบริเวณทางตอนกลางของอุทยานแห่งชาติดอยภูคาอยู่ภายใต้การดูแลของหน่วยจัดการต้นน้ำน้ำย่าง ในพื้นที่หมู่บ้านป่าตอง ตำบลศิลาเพชร อำเภอปัว จังหวัดน่าน เป็นน้ำตกที่มีชื่อเสียงของอำเภอปัวและเป็นที่นิยมของนักท่องเที่ยว น้ำตกเกิดจากลำน้ำย่าง มีทั้งหมด 3 ชั้น มีลักษณะเป็นแอ่งน้ำตกเหมาะแก่การเล่นน้ำและมีน้ำไหลตลอดปี สายน้ำตกลงมาจากหน้าผาหลายชั้นลดหลั่นกันไป ภายในน้ำตกมีน้ำตกที่ใสสะอาด โขดหินอันสวยงาม ต้นไม้ที่ร่มรื่น ทั้งสองฝั่งของน้ำตกจะเป็นหน้าผาลาดชัน ซึ่งมีความอุดมสมบูรณ์ของป่าเบญจพรรณและป่าดิบเขา มีร้านอาหาร เครื่องดื่ม และห้องสุขาไว้บริการด้านหน้าก่อนเข้าถึงตัวน้ำตก นอกจากนี้น้ำตกศิลาเพชรยังสำรวจพบปลาผีเสื้อติดหินน่านและปลาค้างคาวติดหินน้ำตกศิลาเพชร ซึ่งสามารถพบได้ที่จังหวัดน่านแห่งเดียวเท่านั้น

การเดินทาง
----------

จากตัวอำเภอปัวใช้เส้นทางหลวงหมายเลข 1081 สายปัว-น้ำยาว ระยะทางจากตัวอำเภอปัวประมาณ 12 กิโลเมตร แล้วเลี้ยวขวาเข้าหมู่บ้านป่าตอง หรือ จากตัวเมืองน่านใช้ทางหลวงแผ่นดินหมายเลข 1080 สายน่าน-ทุ่งช้าง ถึงอำเภอท่าวังผาตรงหลักกิโลเมตรที่ 41-42 มีทางแยกขวามือเข้าทางหลวงหมายเลข 1170 ไปประมาณ 10 กิโลเมตร ถึงทางหลวงหมายเลข 1081 เลี้ยวซ้ายไปตามทางหลวงหมายเลข 1081 แล้วเลี้ยวขวาเข้าหมู่บ้านป่าตอง

อ้างอิง
-------

1. ↑  ""น้ำตกศิลาเพชร ที่ตั้ง บ.ป่าตอง ต.ศิลาเพชร อ.ปัว"". คลังข้อมูลเก่าเก็บจากแหล่งเดิมเมื่อ 2016-04-07. สืบค้นเมื่อ 2012-11-20.
2. ↑  "แหล่งท่องเที่ยวในตำบลศิลาเพชร"[*ลิงก์เสีย*]
3. ↑  "สิ่งมีชีวิตชนิดใหม่ของโลก - Mahidol Channel - สถานีโทรทัศน์ของม.มหิดล"
**ปลาออสการ์** (อังกฤษ: Oscar fish, Red belvet, Velvet cichlid, Marbled cichlid, Peacock-eyed cichilld, Tiger oscar, Peacock cichilld; ชื่อวิทยาศาสตร์: *Astronotus ocellatus*) เป็นปลาน้ำจืดชนิดหนึ่ง อยู่ในวงศ์ปลาหมอสี (Cichlidae) เป็นปลาพันธุ์พื้นเมืองของลุ่มแม่น้ำโอริโนโก, แม่น้ำอะเมซอน และแม่น้ำลา พลาตา ในทวีปอเมริกาใต้อย่างกว้างขวาง เช่น ประเทศบราซิล, โคลอมเบีย, เปรู, เฟรนช์เกียนา, อุรุกวัย, เวเนซุเอลา และอาร์เจนตินา

เป็นปลาที่หากินในบริเวณแหล่งน้ำที่เป็นน้ำตื้นทีมีพื้นท้องน้ำเป็นโคลนปนทรายหรือกรวดทราย ขนาดเมื่อโตเต็มที่ประมาณ 45.7 เซนติเมตร คุณภาพของน้ำในแหล่งที่พบอาศัยมีอุณหภูมิระหว่าง 80-85 องศาเซลเซียส ค่าความเป็นกรดเป็นด่าง (pH) ประมาณ 700-800 

มีรูปร่างแบนข้างและลำตัวป้อม ส่วนหัวค่อนข้างใหญ่ ตาโต ปากกว้าง ริมฝีปากหนา ลำตัวมีสีน้ำตาลอมเขียว ที่ขอบของแผ่นกระดูกปิดเหงือกและด้านล่างของลำตัวมีสีส้มอมแดงหรือส้มจาง ๆ ที่ด้านบนของคอดหางมีจุดกลมสีดำคล้ายลูกตาดำและมีวงสีส้มนปลาที่ว่ายน้ำช้า กินสัตว์อื่นเป็นอาหารได้หลากหลาย ทั้งสัตว์น้ำชนิดต่าง ๆ และแมลงด้วย 

ปลาออสการ์ เป็นปลาที่ใช้บริโภคกันในพื้นถิ่น โดยจะพบวางขายกันในตลาดสด มีชื่อเรียกในภาษาถิ่นว่า **Acará-acu** และเป็นที่รู้จักกันดีในฐานะการเป็นปลาสวยงาม ซึ่งนิยมเลี้ยงกันมาอย่างยาวนาน จัดเป็นปลาที่มีนิสัยดุร้ายก้าวร้าวชนิดหนึ่ง โดยเฉพาะอย่างยิ่งในช่วงที่เลี้ยงดูลูกอ่อน ทั้งเพศผู้และเพศเมีย 

ว่ากัดว่าปลาออสการ์กัดองคชาติของผู้เลี้ยงมาแล้วนักต่อนัก 

ในราวต้นพุทธทศวรรษ 2500 ถือเป็นปลาหมอสีชนิดแรก ๆ ที่นำเข้ามาสู่ประเทศไทย ในฐานะปลาสวยงาม ซึ่งมีราคาซื้อขายแพงมาก โดยตกคู่ละ 500 บาท (ราคาทองคำแท่งในขณะนั้นบาทละ 400 บาท)

ปัจจุบัน มีการเพาะเลี้ยงกันจนมีสีสันที่สวยงามกว่าสายพันธุ์ดั้งเดิมมาก เช่น ปลาเผือก, สีเหลืองสดหรือสีทองหรือสีแดงสดทั้งตัว รวมทั้งมีแบบที่มีครีบยาวกว่าปกติด้วย

โดยชื่อ "ออสการ์" นั้นมาจากชื่อกลางของนักมีนวิทยาชาวสวีเดน สเวน ออสการ์ คูลเลนเดอร์ ที่ศึกษาโดยเฉพาะกับปลาในวงศ์ปลาหมอสี

รูปภาพ
------

* ปลาออสการ์ทองปลาออสการ์ทอง
* ปลาออสการ์เผือกปลาออสการ์เผือก
* ปลาออสการ์ในวัยอ่อนปลาออสการ์ในวัยอ่อน
* ปลาออสการ์เผือกครีบยาวปลาออสการ์เผือกครีบยาว

อ้างอิง
-------

1. ↑  หน้า 104 คอลัมน์ Aquarium Talk 10 ปลาน้ำจืดในดวงใจ สุดยอด Aquarist, นิตยสาร Aquarium Biz ฉบับที่ 28 ปีที่ 2 ประจำเดือนตุลาคม 2012
2. ↑  หน้า 55 คอลัมน์ บุก Rio Amazonras ตลุยตลาดปลา เมืองมาเนาส์ ประเทศบราซิล โดย ผศ.สมหมาย เจนกิจการ, RoF นิตยสาร Aquarium Biz ฉบับที่ 12 ปีที่ 1 ประจำเดือนมิถุนายน 2011
3. ↑  "SARF, Oscar nr 31" (ภาษาสวีเดน). Sveriges Akvarieföreningars Riksförbund. 2008-03-05. คลังข้อมูลเก่าเก็บจากแหล่งเดิมเมื่อ 2011-10-06. สืบค้นเมื่อ 2009-01-26.

คอมมอนส์ มีภาพและสื่อเกี่ยวกับ:  
***Astronotus ocellatus***

แหล่งข้อมูลอื่น
---------------

* เว็บไซต์ปลาออสการ์ เก็บถาวร 2011-04-26 ที่ เวย์แบ็กแมชชีน
* ปลาออสการ์ เก็บถาวร 2008-03-07 ที่ เวย์แบ็กแมชชีน
***ยากูมัง*** (ญี่ปุ่น: 役満; อังกฤษ: *Yakuman*) เป็นวิดีโอเกมไพ่นกกระจอก ค.ศ. 1989 ที่ได้รับการพัฒนาโดยอินเทลลิเจนต์ซิสเตม และได้รับการจัดจำหน่ายโดยนินเท็นโดสำหรับระบบมือถือเกมบอยของตน วิดีโอเกมชุดนี้เป็นภาคก่อนหน้าวิดีโอเกมนินเท็นโด ดีเอส ที่ชื่อ*ยากูมัง ดีเอส*

จุดสำคัญ
--------

ภาพตัวอย่างเกมของ*ยากูมัง*ขณะทำการเล่น
เกมนี้เป็นหนึ่งในสี่เกมดั้งเดิมของการเปิดตัวระบบเกมบอยที่ประเทศญี่ปุ่นในวันที่ 21 เมษายน ค.ศ. 1989 ที่ควบคู่ไปกับการเปิดตัว*อัลเลย์เวย์*, *ซูเปอร์มาริโอแลนด์* และ*เบสบอล* ซึ่งเป็นเพียงเกมเดียวในจำนวนสี่เกมที่ไม่เคยมีการเปิดตัวนอกประเทศญี่ปุ่น หากมีเกมนี้สองชุด โดยใช้เกมบอยสองเครื่องกับสายเชื่อมโยง ก็จะสามารถเล่นแบบสองคนได้

ยะคุมังเป็นชื่อของมือที่ชนะในไพ่นกกระจอก ซึ่งเป็นเกมกระดานของจีน ผู้เล่นจะต้องชนะมือของฝ่ายตรงข้าม โดยการจับคู่อย่างใดอย่างหนึ่งของหมายเลขที่ต่างกันในหน้าไพ่ชุดเดียวกัน หรือโดยการจัดกลุ่มแผงสังกัดหน้าไพ่ชุดเดียวกันด้วยหมายเลขที่ต่างกัน

ออปชันสำหรับปิดเพลงประกอบเกมและปรับระดับความยากของปัญญาประดิษฐ์สามารถพบได้ในเมนูหลัก ผู้เล่นสามารถเลือกฝ่ายตรงข้ามที่จะต่อกรซึ่งมีอยู่ห้าคน โดยเป็นชายสี่คน กับหญิงอีกหนึ่งคน

สิ่งสืบทอด
----------

ผู้เล่นยากูมังตามที่เห็นบนหน้าปกปรากฏเป็นสติกเกอร์ของสะสมใน*ซูเปอร์สแมชบราเธอร์บรอวล์* และเขาปรากฏตัวอีกครั้งในฐานะวิญญาณใน*ซูเปอร์สแมชบราเธอร์ส อัลติเมต*

อ้างอิง
-------

1. ↑  Composer information for *Yakuman* at Portable Music History
2. ↑  Sequel information เก็บถาวร 2013-08-01 ที่ เวย์แบ็กแมชชีน at Softpedia
3. 1 2  *Yakuman* at MobyGames
4. ↑  *Yakuman* เก็บถาวร 2010-07-06 ที่ เวย์แบ็กแมชชีน at NinDB
5. ↑  *Yakuman* at Giant Bomb

แหล่งข้อมูลอื่น
---------------

* เว็บไซต์ทางการ
**น้ำตาสุดท้าย** เป็นซิงเกิลของวงดนตรีแนวร็อกค็อกเทล จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย COCKTAIL ออกจำหน่ายในวันที่ 28 กุมภาพันธ์ พ.ศ. 2556 และมิวสิกวิดีโอเผยแพร่ครั้งแรกในวันที่ 29 มีนาคม พ.ศ. 2556 เพลงนี้ยังถูกรวมในอัลบั้มของ เดอะลอดส์ออฟมิสเซอรี ในปี พ.ศ. 2557

น้ำตาสุดท้าย เป็นเพลงแรกของวงที่พยายามขยายความการเป็น­วงแห่งการผสมผสาน เข้าสู่ภาคของการใช้เครื่องเป่าทองเหลือง เพื่อหลุดพ้นจากการจำกัดตนอยู่แต่เพียงการ­ใช้แต่เครื่องสาย แสดงให้เห็นถึงความเติบโตอีกขีดขั้นของวงร­็อคสี่ชิ้นวงนี้ โดยเลือกเอาลักษณะอันโดดเด่นของ เฟรนช์ฮอร์น, ทรัมเป็ท และทรอมโบน มาผสมผสานเข้ากับเครื่องสาย เพื่อสร้างสีสันที่สว่าง สดใสยิ่งขึ้น ในแบบที่วงไม่เคยทำมาก่อน

เนื้อหาของเพลง
--------------

เนื้อหาของเพลงนั้นเป็นการปลอบประโลม เพื่อเยียวยาให้พ้นจากความเศร้าหมองทั้งหล­ายที่ผ่านมา โดยการใช้น้ำตาชะล้างทุกอย่าง เมื่อน้ำตาหยดสุดท้ายผ่านพ้นไป ชีวิตจะได้เริ่มต้นใหม่อีกครั้งหนึ่ง

การตอบรับ
---------

เพลง **น้ำตาสุดท้าย** ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 เมษายน พ.ศ. 2556 และติดอันดับสูงสุดที่ 6 จากการจัดอันดับของ95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 19 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 1 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 6 |
|

อ้างอิง
-------

1. ↑  Seed Chart Top 20 วันอาทิตย์ที่ 31 มีนาคม 2556
2. ↑  95.5 FM Virgin Hitz CHART TOP 40 วันอาทิตย์ที่ 19 พฤษภาคม 2556[*ลิงก์เสีย*]

| * ด
* ค
* ก
ค็อกเทล |
| --- |
| 
* **ปัณฑพล ประสารราชกิจ**
* **ชวรัตน์ หรรษคุณาฒัย**
* **เกริกเกียรติ สว่างวงศ์**
* **ฟิลิปส์ เปรมสิริกรณ์**

 |
| สตูดิโออัลบั้ม | 
* *ค็อกเทล*
* *36,000 ไมลส์อะเวย์ฟรอมเฮียร์*
* *อินเดอะเมโมรีออฟซัมเมอร์โรมานซ์*
* *เท็นเทาซันด์เทียส์*
* *เดอะลอดส์ออฟมิสเซอรี*
* *ค็อกเทล*
* *เฟต*

 |
| ซิงเกิล | 
* "เวลา"
* "เธอทำให้ฉันเสียใจ"
* "ฉันร้องไห้เป็นหมื่นครั้งเพื่อมาเจอเธอ"
* "งานเต้นรำในคืนพระจันทร์เต็มดวง"
* "สาวเซี่ยงไฮ้"
* "คุกเข่า"
* "น้ำตาสุดท้าย"
* "โปรดเถิดรัก"
* "เธอ"
* "คู่ชีวิต"
* "ช่างมัน"
* "กาลเวลาพิสูจน์คน"
* "ทำดีไม่เคยจำ"
* "ปรารถนาสิ่งใดฤๅ"
* "โปรดฟังอีกครั้ง"
* "เงาของเมื่อวาน"
* "เรา"
* "คิดถึงฉันหรือเปล่า"
* "ในเงา"
* "ดนตรีกาล"
* "ไม่เป็นรอง"

 |
| เพลง | 
* "พันธนาการ"
* "ฮาร์ตเลส"

 |
| เพลงที่ไม่ใช่ต้นฉบับ | 
* "ข้าน้อยสมควรตาย"
* "หนังสือรุ่น"
* "โลกแห่งความฝัน"
* "แต่ปางก่อน"
* "สวัสดีเจ้า"

 |
| บทความที่เกี่ยวข้อง | 
* รายชื่อผลงาน
* จีนี่เรคอร์ดส

 |
| 
* **หมวดหมู่ หมวดหมู่:ค็อกเทล**

 |
เรดบิลลี่ มาคอว์ หรือ มาคอว์ท้องแดง เป็น มาคอว์ที่มีขนาดเล็ก มีลำตัวสีเขียว ท้องสีแดง ซึ่งเป็นที่มาของชื่อนั้นเอง เรดบิลลี่ มาคอว์ มีแหล่งกำเนิดอยู่ในทวีปอเมริกใต้ แถบประเทศ โคลัมเบีย,ตรินิแดด,เปรู,โบลิเวียและทางตอนกลางของบราซิล

ลักษณะ
======

เรดบิลลี่ มาคอว์ อยู่สกุล Orthopsittaca เพียงสายพันธุเดียว เรดบิลลี่ มาคอว์ มีลำตัวสีเขียวหรือเขียวขี้ม้า ปีกมีสีฟ้า ท้องมีสีแดง จะงอยปากสีดำ ใบหน้ามีสีเหลือง ผิวหนังขรุขระและไม่มีขนเส้นเล็กๆขึ้นบริเวณรอบดวงตา มีความยาวตั้งแต่หัวถึงหาง ประมาณ 46 เซนติเมตร น้ำหนักประมาณ 360 กรัม

นิสัย
=====

เรดบิลลี่ มาคอว์ จัดว่าเป็นนกที่เชื่องอยู่พอสมควร สามารถฝึกให้บินอิสระได้และอีกลักษณะอย่างหนึ่งที่เด่นของ เรดบิลลี่ มาคอว์ ก็คือ เวลาตกใจจะหงายท้อง

พฤติกรรม
========

เรดบิลลี่ มาคอว์ จัดเป็นนกแก้วที่มีเสียงร้องค่อนข้างดัง และมักเลือกที่จะทำรังตามโพรงไม้ใหญ่ๆ หรือต้นปาล์ม โดยใช้วิธีแทะหรือขุดโพรงไม้จำพวกไม้เนื้ออ่อน หรือปาล์ม และอาจเลือกใช้โพรงไม้ที่เก่าต่าง ๆ เรดบิลลี่ มาคอว์ จะวางไข่ครั้งละ 2-4 ฟอง และจะใช้เวลาฟัก ประมาณ 27-28 วัน

อ้างอิง
-------

1. ↑  BirdLife International (2012). "*Orthopsittaca manilata*". *IUCN Red List of Threatened Species. Version 2013.2*. สืบค้นเมื่อ 26 November 2013.

* ffrench, Richard (1991). *A Guide to the Birds of Trinidad and Tobago* (2nd ed.). Comstock Publishing. ISBN 0-8014-9792-2.
* Hilty, Steven L (2003). *Birds of Venezuela*. London: Christopher Helm. ISBN 0-7136-6418-5.

แหล่งที่มาข้อมูล
----------------


คอมมอนส์ มีภาพและสื่อเกี่ยวกับ:  
**เรดบิลลี่ มาคอว์**

* Captive Reproduction of the Peculiar Red-bellied Macaw
* Red-bellied Macaw videos on the Internet Bird Collection
* Red-bellied Macaw photo gallery VIREO-(includes picture of "Lick") Photo-High Res
* Video 1 depicting a pet Red-bellied Macaw
* Video 2 depicting a pet Red-bellied Macaw

แม่แบบ:Macaws
โลโก้ของวันเบาหวานโลก
**วันเบาหวานโลก** เป็นการรณรงค์หลักสร้างความตื่นรู้ในระดับโลกถึงโรคเบาหวาน และจัดขึ้นทุกวันที่ 14 พฤศจิกายนของทุกปี ริเริ่มขึ้นครั้งแรกใน พ.ศ. 2534 โดยสหพันธ์โรคเบาหวานนานาชาติ และองค์การอนามัยโลก เพื่อสนองต่อการเพิ่มขึ้นอย่างน่าตกใจของเบาหวานทั่วโลก วันเบาหวานโลกเป็นการรณรงค์ซึ่งเน้นธีมใหม่ที่เลือกโดยสหพันธ์โรคเบาหวานนานาชาติทุกปีเพื่อชี้ให้เห็นปัญหาที่เผชิญชุมชนผู้ป่วยเบาหวานโลก การรณรงค์นั้นมีขึ้นตลอดทั้งปี แต่วันนี้พิเศษตรงที่เป็นวันเกิดของเฟรเดอริก แบนติง ผู้ร่วมกับชาร์ลส์ เบสต์ เป็นคนแรกที่เข้าใจแนวคิดซึ่งนำไปสู่การค้นพบอินซูลินใน พ.ศ. 2465

แต่ละปี วันเบาหวานโลกมุ่งไปที่ธีมเกี่ยวกับโรคเบาหวาน หัวเรื่องที่ครอบคลุมนั้น รวมไปถึง เบาหวานกับสิทธิมนุษยชน เบาหวานกับวิถีชีวิต เบาหวานกับความอ้วน เบาหวานในผู้ด้อยโอกาสและกลุ่มเสี่ยง เบาหวานในเด็กและวัยรุ่น และพูดคุยเกี่ยวกับโรคเบาหวาน

สำหรับ พ.ศ. 2552-2556 ธีม คือ การศึกษาและป้องกันเบาหวาน

อ้างอิง
-------

1. ↑  "Previous campaigns". *World Diabetes Day*. International Diabetes Federation. คลังข้อมูลเก่าเก็บจากแหล่งเดิมเมื่อ 2010-07-23. สืบค้นเมื่อ 2010-11-04.
2. ↑
3. ↑  "Diabetes education and prevention". *World Diabetes Day*. International Diabetes Federation. คลังข้อมูลเก่าเก็บจากแหล่งเดิมเมื่อ 2010-06-15. สืบค้นเมื่อ 2010-11-04.
**เจ้าชายไรส์ แอพ กรูฟฟีดด์** หรือ **แอพ กรูฟฟีดด์** (อังกฤษ: Rhys ap Gruffydd) เป็นผู้ปกครองของอาณาจักรแห่งเดเฮยูบาร์ธ ในประเทศเวลส์ทางใต้ในช่วงปี ค.ศ. 1155 - 1197 ปัจจุบันพระองค์เป็นที่รู้จักกันทั่วไปว่า **พระเจ้าไรส์** พระองค์มักใช้พระนาม **เจ้าชายกรรมสิทธิ์แห่งเดเฮยูบาร์ธ** หรือ **เจ้าชายแห่งเซาธ์เวลส** แต่ทั้งสองเอกสารได้รับการรักษาที่พระองค์ใช้พระนาม **เจ้าชายแห่งเวลส์** หรือ **เจ้าชายแห่งเวลส์** เจ้าชายไรส์เป็นหนึ่งในเจ้าชายแห่งเวลส์ที่ประสบความสำเร็จสูงสุดและมีอำนาจ และหลังจากการสิ้นพระชนม์ของเจ้าชายโอเวนกวินเนดด์ แห่งอาณาจักรกวินเนดด์ ในปี ค.ศ. 1170 อำนาจที่โดดเด่นเป็นของประเทศเวลส์

พระราชอัยกาของเจ้าชายไรส์ คือ พระเจ้าไรส์ แอพ เทวด์ เป็นกษัตริย์แห่งอาณาจักรเดเฮยูบาร์ธ และถูกลอบปลงพระชนม์ในบรีคอน ปี ค.ศ. 1093 โดย Bernard de Neufmarché หลังจากที่พระองค์สิ้นพระชนม์ ดินแดนอาณาจักรเดเฮยูบาร์ธส่วนใหญ่ ถูกยึดครองโดย นอร์มัน พระราชบิดาของเจ้าชายไรส์ คือ เจ้าชายกรูฟฟีดด์ แอพ ไรส์ ในที่สุดก็สามารถที่จะกลายเป็นผู้ปกครองส่วนเล็ก และดินแดนยิ่งจะกลับมาโดยพระราชเชษฐาของเจ้าชายไรส์ หลังจากการสิ้นพระชนม์ของเจ้าชายกรูฟฟีดด์ เจ้าชายไรส์ได้กลายมาเป็นผู้ปกครองแห่งอาณาจักรเดเฮยูบาร์ธในปี ค.ศ. 1155 พระองค์ถูกบังคับให้ส่งไปยังพระเจ้าเฮนรีที่ 2 แห่งอังกฤษ ในปี ค.ศ. 1158 พระเจ้าเฮนรีที่ 2 ได้รุกรานอาณาจักรเดเฮยูบาร์ธ และปลดเจ้าชายไรส์ออกจากดินแดนของพระองค์และจับพระองค์เข้าคุก

อ้างอิง
-------

1. ↑  In a charter concerning a grant to Chertsey Abbey he uses *princeps Wall[ie]* while another charter dated 1184 concerning Strata Florida Abbey, uses *Walliar[um] princeps*. See Pryce (2005) pp. 96–7, 168–9, 171–4

แหล่งข้อมูลอื่น
---------------

* The last campaign of Rhys ap Gruffydd, from www.castlewales.com
* Places and artifacts associated with Rhys ap Gruffudd from Gathering the Jewels เก็บถาวร 2007-11-17 ที่ เวย์แบ็กแมชชีน